EkBass/fiwiki-20250220-pages-articles huggingface dataset:
Litulaukat

Litulaukat (Alliaria) on ristikukkaiskasvien (Brassicaceae) heimoon kuuluva kasvisuku. Sukuun luetaan nykyisin kuuluvaksi kolme lajia. Sukuun on kuvattu aikojen kuluessa monia muitakin lajeja, mutta ne on sittemmin todettu samoiksi jonkin jo aiemmin kuvatun lajin kanssa. Litulaukat ovat kaksivuotisia ruohovartisia kasveja. Niiden varret ovat pystyjä, lähes kaljuja sekä haarattomia tai haarovia. Lehdet ovat suuria, herttamaisia, lähes kaljuja sekä saha- tai mutkalaitaisia. Litulaukkojen kukat ovat yksittäin tai runsashaaraisissa tertuissa. Kukkien terälehdet ovat valkoiset ja verholehdet ulkonevat. Emien vartalot ovat lyhyitä. Lidut ovat 4–6 cm pitkiä, kapeita ja nelikulmaisia. Litulaukoille tyypillistä on valkosipulimainen tuoksu, joka nousee voimakkaimmin esiin kasvia hienonnettaessa. Litulaukkojen (Alliaria) suvun tieteellinen nimikin on juonnettu laukkojen (Allium) suvun tieteellisestä nimestä. Litulaukat eivät kuitenkaan ole kovin läheistä sukua laukoille, sillä ne kuuluvat eri luokkiin; litulaukat ovat kaksisirkkaisia ristikukkaiskasveja ja laukat ovat yksisirkkaisia sipulikasveja. Suvun lajeista Suomessa ja Ruotsissa tavataan ainoastaan yhtä: rohtolitulaukkaa eli litulaukkaa (Alliaria petiolata). Sitä tavataan Suomessa lähinnä vain Helsingin ja Turun ympäristössä sekä Ahvenanmaalla. Litulaukka on kuitenkin Helsingissäkin melko yleinen. == Lajeja == * Alliaria auriculata * Alliaria brachycarpa * Alliaria petiolata – rohtolitulaukka eli litulaukka == Lähteet == == Aiheesta muualla == * Finto: Kassu – Kasvien suomenkieliset nimet: Alliaria Luokka:Ristikukkaiskasvit
Nenätit

Nenätit (Rorippa) on ristikukkaiskasvien (Brassicaceae) heimoon kuuluva kasvisuku. Sukuun kuuluu noin 90 lajia. Nenätit ovat yksi- tai kaksivuotisia ruohovartisia kasveja. Ne ovat joko kaljuja tai vähäkarvaisia. Nenättien varret ovat haarovia ja kasvutavaltaan pystystä maanmyötäiseen vaihtelevia. Lehdet ovat muodoltaan yhtenäisiä, pariosaisia tai parilehdykkäisiä. Pariosaisten lehtien liuskat ovat hammaslaitaisia ja parilehdykkäisten lehtien lehdykät ehyitä. Kukkien terälehdet ovat keltaisia tai valkoisia. Isovesikrassi (Nasturtium officinale) ja pikkuvesikrassi (Nasturtium microphyllum) luetaan toisinaan kuuluviksi nenättien sukuun. Suvun lajeista Suomessa kasvaa vakiintuneena kolmea lajia: rantanenätti (Rorippa palustris), rikkanenätti (Rorippa sylvestris) ja vesinenätti (Rorippa amphibia). Näiden lisäksi Suomessa on tavattu etelännenättiä (Rorippa austriaca) sekä eri nenättilajien välisiä risteymiä. Suomessa tavattavista nenättilajeista rantanenätti on selvästi yleisin. == Lajeja ja lajiristeymiä == * Rorippa amphibia – vesinenätti * Rorippa × anceps – kärsänenätti * Rorippa × armoracioides – puistonenätti * Rorippa austriaca – etelännenätti * Rorippa indica – kiinanvesikrassi * Rorippa islandica – islanninnenätti * Rorippa palustris – rantanenätti * Rorippa sylvestris – rikkanenätti == Lähteet == == Aiheesta muualla == * Finto: Kassu – Kasvien suomenkieliset nimet: Rorippa * Suomen Lajitietokeskus: Nenätit – Rorippa *
Acklingan kirkko

Acklingan kirkko on Ruotsissa Tidaholmin kunnassa sijaitseva kirkkorakennus. Se rakennettiin vuosina 1777–1779 vanhan pienemmän kirkon tilalle, mutta torni on lisätty vasta vuonna 1792. Malliltaan rakennus on pitkäkirkko ja siinä on valkoiseksi rapatut ulkoseinät. Viidestä äänikerrasta koostuvat urut ovat vuodelta 1906. ==Lähteet== * Svenska kyrkan: Acklinga kyrka Viitattu 23.10.2017. Luokka:Tidaholmin kunta Luokka:Länsi-Götanmaan läänin kirkot Luokka:Kirkot Skaran hiippakunnassa
Vuosaari (Ruokolahti)

Vuosaari on saari varsinaisella Saimaalla Haapaveden Kauvonselällä, Ruokolahden kunnassa Etelä-Karjalassa. == Maantietoa == Saari on 320 metriä pitkä, 220 metriä leveä ja sen pinta-ala on 4,5 hehtaaria . Sen korkein kohta kohoaa 82 metriin mpy. eli yli 7 metriä Saimaan vedenpinnasta. Se sijaitsee Kauvonselän itäpuolella Soinnilansalmen suulla pienessä saariryhmässä, jonka suurin saari se on. Saariryhmään kuuluvat esimerkiksi länsipuolella Pieni- Vastari, Iso-Vastari ja Kuusikko sekä itäpuolella Haamaa. Sen eteläpuolella sijaitsee Härskiänsaari ja Äitsaaren Karonniemi. Saaren rantaviivan pituus on noin kilometri. Matkaa Härskiänsaaren Kannakkeenniemeen on 140 metriä ja pohjoisessa ja pohjoispuolella Viilahakaan 340 metriä. Saaressa on kartan mukaan yksi rakennus, joka sijaitsee saaren keskellä. == Historiaa == Vuoden 1918 Imatran seudun taloudellisessa kartassa on saareen piirretty yksi rakennus, mutta ei pelto- tai niittymaata. Vuonna 1975 julkaistussa peruskartassa näkyy suorakaiteen muotoinen taimikko, joka voisi edustaa metsitettyä peltomaata. Kumpaakaan tosin ei näy seuraavassa vuoden 1985 kartassa. == Lähteet == === Huomioita === === Viitteet === Luokka:Saimaan saaret Luokka:Ruokolahden saaret
Volkswagen T-Roc

Volkswagen T-Roc on Volkswagenin vuodesta 2017 lähtien valmistama crossover- tyyppinen automalli, joka esiteltiin Frankfurtin autonäyttelyssä syyskuussa 2017. Se sijoittuu mallistossa pienemmän T-Crossin ja suuremman Tiguanin väliin. Vuoden 2017 Euro NCAP -kolaritestistä T-Roc sai tulokseksi täydet viisi tähteä. T-Rocin bensiinimoottorit ovat 1,0 TSI (115 hv), 1,5 TSI (150 hv) ja 2,0 TSI (190 hv). Dieselvaihtoehdot ovat 1,6 TDI (115 hv) ja 2,0 TDI (150/190 hv). Molempien 190-hevosvoimaisten moottorien yhteydessä on aina neliveto ja seitsemänportainen DSG-kaksoiskytkinvaihteisto. Geneven autonäyttelyssä maaliskuussa 2019 esiteltiin T-Roc R, jossa on sama 300-hevosvoimainen 2,0 TSI -moottori kuin Golf R -mallissa. Voimansiirtona on seitsemänportainen DSG-kaksoiskytkinvaihteisto ja vetotapana neliveto. Frankfurtin autonäyttelyssä syyskuussa 2019 esiteltiin kaksiovinen kangaskattoinen T-Roc Cabriolet. Se täyttää mallistoon jäänyttä aukkoa, joka syntyi kun Beetlen valmistus lopetettiin saman vuoden heinäkuussa. Moottoriksi on valittavissa 1,0- tai 1,5-litrainen TSI-bensiinimoottori. == Lähteet == == Aiheesta muualla == T-Roc Luokka:J-segmentin autot Luokka:2010-luvun autot Luokka:2020-luvun autot
Janne Pesonen (poliitikko)

Janne Pesonen (s. 1978 Liperi) on suomalainen poliitikko. Hän toimi kokoomuksen puoluesihteerinä vuosina 2016–2019. Koulutukseltaan Pesonen on tradenomi Satakunnan ammattikorkeakoulusta ja hallintotieteiden maisteri Tampereen yliopistosta. Ennen puoluesihteerin tehtäväänsä Pesonen on toiminut muun muassa Kokoomuksen Nuorten Liiton pääsihteerinä, Satakunnan Kokoomuksen toiminnanjohtajana sekä Suomen Yrittäjien elinkeinoasioiden päällikkönä. == Lähteet == Luokka:Kansallisen Kokoomuksen puoluesihteerit Luokka:Vuonna 1978 syntyneet Luokka:Elävät henkilöt
Kaikki mitä luulit tietäväsi onkin väärin!

Kaikki mitä luulit tietäväsi onkin väärin! () on ruotsalaisen Ulf Ivar Nilssonin kirjoittama tietokirja. Kirjan idea on kertoa asioista, joiden oletetaan olevan totta, mutta se ei ole sitä. Suomenkielisen painoksen on kustantanut Helmi Kustannus. == Lähteet == Luokka:Yleiset tietoteokset Luokka:Vuoden 2000 kirjat
Nouse, Inkeri

Nouse Inkeri on Inkerin kansallislaulu, jonka on säveltänyt ja sanoittanut Mooses Putro vuonna 1888. Se esitettiin ensimmäisen kerran yleisinkeriläisillä laulujuhlilla vuonna 1899. Hymniä jouduttiin tuolloin esittämään nimellä Nouse Kansani. Hymnin toisen säkeistön sanat on kirjoittanut opettaja, toimittaja Paavo Räikkönen. == Sanat == Nouse, Inkeri, jo herää työhön, aamun koi jo sulle heijastaa! Valoa jo elämäsi yöhön leviää, oi armas synnyinmaa! Väikkyen jo aamun sätehissä toivo herää lastes sydämissä. Nouse, Inkeri, jo loppuu yö, nouse, nouse, sun hetkes lyö! Kerran kaikuu vielä kaunis soitto kautta kallihimman synnyinmaan, valon, vapauden ompi voitto, riemuiten käy kansa laulamaan. Kuullen kutsumusta mielin innoin kaikuaapi silloin täysin rinnoin: Nouse, Inkeri, sun laulus soi, nouse, päiväks jo vaihtuu koi! ==Muuta== Nouse Inkeri ry on Mooses Putron kotimuseota ylläpitävän yhdistyksen nimi. Museo on Mooses Putron entinen kesähuvila Taipalsaaren Putronniemessä. == Lähteet == Luokka:Kansallislaulut
Arvo Elfving

Arvo Rafael Elfving (11. toukokuuta 1886 Sulva – 23. helmikuuta 1969 Helsinki)Arvo Elfvingin kuolinilmoitus (maksullinen artikkeli) Helsingin Sanomat 2.3.1969, HS Aikakone. Viitattu 10.3.2018. oli suomalainen lääkäri, joka sai professorin arvonimen. Elfvingin vanhemmat olivat lääninrovasti Nathanael Elfving ja Selma Sofia Sandman. Hänen ensimmäinen puolisonsa vuodesta 1921 oli Ilmi Helmi Ihanne Pelkonen ja toinen vuodesta 1934 Toini Kyllikki Ristola. Myös Elfvingin ensimmäisestä avioliitosta syntyneestä pojasta Kaarle Lauri Kustaa Elfvingistä (s. 1929) tuli lääkäri. Elfving pääsi ylioppilaaksi Vaasan suomalaisesta reaalilyseosta 1904 ja opiskeli ensin vuoden teologiaa, mutta valmistui sitten lääketieteen lisensiaatiksi 1915. Lääketieteen ja kirurgian tohtoriksi hän väitteli 1928, jolloin hän myös erikoistui kirurgiaan. Urologian erikoislääkärin pätevyys Elfvingille myönnettiin 1931 ja hän oli urologian dosentti vuosina 1931–1953. Elfving toimi sekä yksityislääkärinä että useissa eri sairaaloissa, samoin kuin lyhyehköt jaksot Helsingin yliopiston virkaa tekevänä apulaisopettajana ja vt. ruotsinkielisenä kirurgian professorina 1938–1939. Elfving työskenteli myös vakuutuslääkärinä ja sotavammasairaalan lääkärinä. Hän oli Suomen urologiyhdistyksen perustaja ja kunniajäsen vuodesta 1956 ja Suomen kirurgiyhdistyksen kunniajäsen vuodesta 1958. Professorin arvonimi hänelle myönnettiin 1948. == Lähteet == Luokka: Suomalaiset kirurgit Luokka:Suomalaiset vakuutuslääkärit Luokka:Suomalaiset professorin arvonimen saaneet Luokka:Vuonna 1886 syntyneet Luokka:Vuonna 1969 kuolleet
Paavo Räikkönen

Paul Johan Wilhelm (Paavo) Räikkönen (8. joulukuuta 1857 Lempaala, Inkeri – 7. joulukuuta 1935 Porvoo, Suomi) oli inkeriläinen pappi, opettaja ja toimittaja. Hän oli inkeriaktivisti ja toimitti vuosittain ilmestynyttä Suomalaista Kansan-Kalenteria Wenäjällä sekä useita lehtiä. Räikkönen on kirjoittanut "Nouse, Inkeri" -hymnin toisen säkeistön.Merkkihenkilöt. Inkeri.fi, viitattu 23.10.2017 Räikkönen toimi Toksovassa ja Lempaalassa asuvien inkeriläisten parissa. Hän perusti useita suomenkielisiä lehtiä.Inkerinsuomalaisen isoisän vaiheista syntyi kirja. Hämeen Sanomat 6.7.2004, viitattu 23.10.2017 Hänen isänsä Petter Räikkönen oli muuttanut Inkeriin Suomen puolelta Karjalankannaksen Kirvusta, mutta hänen äitinsä oli inkeriläistä sukua.Anni- Meri Räikkönen: ”Räikköset Inkerinmaalla”, Inkeriläisten viesti 3/2014, s. 12–13 Viitattu 17.3.2018. Paavo Räikkönen pakeni Venäjän vallankumouksen jälkeen Suomeen vuonna 1919 ja asui sen jälkeen Porvoossa. Hän oli lapseton. Räikkösen veli oli kanttori Pekka Räikkönen. ==Lähteet== ==Kirjallisuutta== * Tapani Nokkala: Paavo Räikkönen, Inkerin mies. Omakustanne ISBN 9529173679 ==Aiheesta muualla== * Henkilötietoja Paavo Räikkösestä. Inkerin viesti 1982 (Internet Archive) * Uutisia Inkeristä: Paavo Räikkösen 150-vuotisjuhla. s. 8. Inkeriläisten viesti, Inkeriliitto * Paavo Räikkönen : Ei kaikki kultaa mikä kiiltää. Vanhan miehen muistelmia Venäjän armeijan "loistoajoilta" 1870-luvulta, Hakkapeliitta, 19.06.1934, nro 25-26, s. 34, Kansalliskirjaston digitaaliset aineistot Luokka:Inkeriläiset henkilöt Luokka:Inkerin kirkon papit Luokka:Suomalaiset toimittajat Luokka:Vuonna 1857 syntyneet Luokka:Vuonna 1935 kuolleet
Kansallinen kipinä

Kansallinen kipinä on Perussuomalaisten kansanedustaja Olli Immosen esikoiskirja, joka julkaistiin vuonna 2017. Teoksessa Immonen kertoo näkemyksiään muun muassa maahanmuutosta, Euroopan unionista, islamista, nationalismista ja suomalaisen kulttuurin perusteista. Kirjan koostaminen kesti Immosen mukaan noin vuoden ajan ja kirjoitustaukoineen kolme vuotta. == Lähteet == Luokka:Vuoden 2017 kirjat
Lynn Hershman Leeson

Lynn Hershman Leeson (s. 1941 Cleveland, Ohio, Yhdysvallat) on yhdysvaltalainen taiteilija ja elokuvantekijä. Hän on tutkinut taiteessa identiteettiä sekä tekniikan ja ihmisten suhteita. Hän on käyttänyt taiteessa useita tekniikoita interaktiivisista ohjelmista videoihin. Ensimmäisen elokuvansa Hershman Leeson ohjasi 1997. == Elämä ja ura == === Nuoruus === Hershman Leeson syntyi Clevelandissa 1941. Hänen isänsä oli apteekkari ja äitinsä biologi. Hän kiinnostui jo nuorena taiteesta ja vieraili Clevelandin taidemuseossa lähes päivittäin. Valmistuttuaan Case Western Reserve Universitystä Hershman Leeson muutti 1963 opiskelemaan maalaustaidetta Kalifornian Berkeleyn yliopistoon. Hän jätti kuitenkin koulun jo ennen ensimmäistäkään kurssia. === Installaatio- ja identiteettitaidetta === Hershman Leeson opiskeli lopulta kuvataiteita San Franciscon osavaltionyliopistossa, josta hän valmistui maisteriksi vuonna 1972. Osana lopputyötään hän kirjoitti taidekritiikkiä kolmella eri salanimellä. Hänen varhaiset työnsä olivat pääosin vahasta tehtyjä veistoksia. Monet Hershman Leesonin varhaisista töistä sekoittivat taiteen ja todellisuuden rajoja. Yksi tällainen teos oli The Dante Hotel (1973–1974). Siinä hän loi Eleanor Coppolan kanssa installaation vuokraamaansa hotellihuoneeseen, jonka he sisustivat erilaisilla objekteilla. Roberta Breitmore oli puolestaan teos ja alter ego, jota Hershman Leeson käytti 1973–1978. Hän sai Roberta Breitmore -nimiselle henkilölle jopa ajokortin ja kirjautui luennoille ja kursseille. Hän jätti hahmon, kun ihmiset alkoivat soitella hänen kotiinsa ja etsiä Roberta Breitmorea. Hahmo sai loppunsa Lucrezia Borgian haudalla suoritettuun manaukseen. === Videotaiteilijana ja elokuvantekijänä === Hershman Leeson alkoi 1970-luvulla käyttää videota taiteen luomiseen. Videoteoksissaankin hän tutki identiteettiä yhteiskunnallisissa ja kulttuurisissa rakenteissa sekä mediakentällä. Hershman Leeson alkoi 1970-luvun lopulla käyttämään Laserdisc- tekniikkaa. Sen avulla hän loi interaktiivisen Lorna-teoksen, jota katsojat pystyivät hallitsemaan kaukosäätimen avulla. Sen pohjalta hän teki Deep Contact -teoksen (1984). Siinä päähenkilönä oli viettelevä Marion-niminen nainen, joka kutsuu katsojat hyväilemään tätä. Hershman Leesonista tuli 1997 myös elokuvantekijä. Hänen ensimmäinen elokuvansa Conceiving Ada kertoo turhautuneesta tietojenkäsittelytieteilijästä, joka kehittää ohjelman, jolla pystyy kommunikoimaan Ada Lovelacen kanssa. Lovelacea näytteli Tilda Swinton, joka esiintyi myös Hershman Leesonin elokuvassa Teknolust (2002). Hershman Leesonin seuraavat elokuvat Strange Culture (2007) ja !Women Art Revolution (2010) olivat dokumentteja. Strange Culture käsitteli taiteilija Steve Kurtzin vangitsemiseen johtaneita tapahtumia ja !Women Art Revolution feministisen taiteen historiaa. == Lähteet == == Aiheesta muualla == *Kotisivut Luokka:Yhdysvaltalaiset taiteilijat Luokka:Videotaiteilijat Luokka:Yhdysvaltalaiset elokuvaohjaajat Luokka:Vuonna 1941 syntyneet Luokka:Elävät henkilöt
Vapaus ja suora demokratia

Vapaus ja suora demokratia (tšek. Svoboda a přímá demokracie lyh. SDP) on tšekkiläinen äärioikeistolainen ja oikeistopopulistinen puolue, jonka puheenjohtajana toimii Tomio Okamura. Puolue korostaa suoraa demokratiaa, euroskeptismiä sekä maahanmuuttovastaisuutta. == Historia == Puolueen perustivat Tomio Okamura ja Radim Fiala vuonna 2015. Puolue osallistui ensimmäistä kertaa vuoden 2017 vaaleihin, joissa se nousi neljänneksi suurimmaksi puolueeksi ja sai 10,79 % äänistä. Puolue sai nimensä Vapauden ja suoran demokratian Eurooppa -europarlamenttiryhmän mukaan, johon sillä on siteet. Puolueen perustajat vaikuttivat aiemmin Úsvit přímé demokracie -puolueessa. == Poliittiset tavoitteet == SDP on poliittisissa ohjelmissaan korostanut suoran demokratian merkitystä, ja ehdottanut muun muassa kansanäänestystä Tšekin jäsenyydestä Euroopan unionissa ja Natossa. Puolue korostaakin maan kansallista suvereniteettiä ja anti-globalismia. SDP vastustaa euron käyttöönottoa Tšekissä. Kansallisessa politiikassa se on ehdottanut Tšekin senaatin lakkauttamista turhana, sekä edustajainhuoneen parlamentaarikoiden lukumäärän vähentämistä nykyisestä 200:sta 81:een.Kazharski, s.87–88 SDP on jyrkän maahanmuuttovastainen, keskittyen kuitenkin lähes yksinomaa lähi-idän pakolaisten ja muslimien vastustamiseen.Kazharski, s.85–86 Talouspoliittiikassa SDP on korostanut Tšekin kansallisia etuja muun muassa haluamalla tukea sen kotimaisten yritysten kilpailukykyä kansainvälistä kilpailua vastaan, sekä maan ruokaomavaraisuuden parantamista.Kazharski, s.89 ==Lähteet== * ===Viitteet=== Luokka:Tšekin puolueet
Ierápetran arkeologinen museo

Ierápetran arkeologinen museo tai oikeammin Ierápetran arkeologinen kokoelma () on arkeologinen museo Ierápetran kaupungissa Kreetan saarella Kreikassa. Se esittelee kaupungin paikalla sijainneen antiikin ajan Hierapytnan kaupungin sekä sen lähialueen löytöjä. Kokoelma on perustettu 1800-luvulla. Nykyisin se on esillä osmanivallan aikaisessa kauppakoulun rakennuksessa. == Kokoelmat == Museon kokoelmiin kuuluu esineitä pääasiassa minolaiselta, geometriselta, klassiselta, hellenistiseltä ja roomalaiselta kaudelta. Museon kokoelmat jakaantuvat kahteen osaan. Ensimmäiseen kuuluu keramiikkaa esihistorialliselta ajalta roomalaiselle ajalla saakka, ja toiseen osaan antiikin Hierapytnasta löydettyjä veistoksia pääosin roomalaiselta ajalta. Kokoelmiin kuuluu myös muun muassa piirtokirjoituksia. == Lähteet == == Aiheesta muualla == Luokka:Ierápetra Luokka:Kreetan museot Luokka:Kreikan arkeologiset museot
Koroneian taistelu

Koroneian taistelu voi viitata seuraaviin antiikin aikaisiin taisteluihin Koroneian lähellä: * Koroneian taistelu (447 eaa.), jossa boiotialaiset voittivat ateenalaiset * Koroneian taistelu (394 eaa.), jossa spartalaiset voittivat thebalaiset liittolaisineen == Lähteet ==
Phantom Thread

Phantom Thread on vuonna 2017 ensi-iltansa saanut yhdysvaltalainen draamaelokuva, jonka on käsikirjoittanut, ohjannut ja osin tuottanut Paul Thomas Anderson. Elokuva sijoittuu 1950-luvun Lontoon muotimaailmaan, ja sen pääosissa ovat Daniel Day-Lewis, Lesley Manville, Vicky Krieps ja Richard Graham. Elokuvan roolisuoritus jäänee Day-Lewisin viimeiseksi. Phantom Thread sai ensi-iltansa Yhdysvalloissa 25. joulukuuta 2017 ja Suomessa 23. helmikuuta 2018. ==Arvosteluja== Helsingin Sanomat Avola, Pertti Hufvudstadsbladet Sara Ehnholm Hielm ==Lähteet== ==Aiheesta muualla== * Luokka:Vuoden 2017 yhdysvaltalaiset elokuvat Luokka:Yhdysvaltalaiset draamaelokuvat Luokka:Elokuvat muotimaailmasta Luokka:Paul Thomas Andersonin ohjaamat elokuvat
Megara (täsmennyssivu)

Megara () voi viitata seuraaviin: * Megara, antiikin aikainen kaupunki Megariin alueella Kreikassa ** Mégara, nykyinen kaupunki ja kunta Länsi- Attikan alueyksikössä Attikan alueella * Megara, Theban prinsessa kreikkalaisessa mytologiassa * Megara Hyblaia, antiikin aikainen kaupunki Sisiliassa * Megara, espanjalainen vaihtoehtometalliyhtye.
Mégaran arkeologinen museo

Mégaran arkeologinen museo () on arkeologinen museo Mégaran kaupungissa Kreikassa. Se esittelee antiikin Megarasta ja sen lähialueelta löydettyä pääosin antiikin aikaista esineistöä. Museo aloitti toimintansa vuonna 2000. Museorakennus on entinen Mégaran kunnantalo, joka on rakennettu 1800-luvulla. Se on kaksikerroksinen ja edustaa uusklassista arkkitehtuuria. Kokoelmat ovat neljässä näyttelysalissa. Lisäksi esineitä on myös museon pihalla. Museo sijaitsee Mégaran kaupungin keskustassa. == Kokoelmat == Museoesineet ovat pääosin peräisin Mégaran kaupungissa eli antiikin Megaran paikalla sekä sen lähiympäristössä suoritetuilta pelastuskaivauksilta rakennustöiden yms. yhteydessä. Esineet ajoittuvat pääosin geometriselta kaudelta 700-luvulta eaa. roomalaiselle kaudelle 100-luvulle jaa. Löydöksiin kuuluu muun muassa patsaita, votiivireliefejä, rakennusten koristeosia, hautakiviä, piirtokirjoituksia, keramiikkaa ja pronssiesineitä. Megara13.jpg|Patsas. Megara9.jpg|Votiivireliefi. Megara10.jpg|Votiivireliefi. Megara11.jpg|Votiivireliefi. Megara12.jpg|Hautakivi. Megara8.jpg|Veistetty leijonanpää. Megara14.jpg|Keramiikkaa. Megara15.jpg|Keramiikkaa. == Lähteet == == Aiheesta muualla == Luokka:Kreikan arkeologiset museot Luokka:Mégara
Shearer

Shearer on brittiläinen sukunimi, joka on muun muassa seuraavilla henkilöillä: * Alan Shearer (s. 1970), englantilainen jalkapalloilija * Harry Shearer (s. 1943), yhdysvaltalainen näyttelijä * Norma Shearer (1902–1983), kanadalaissyntyinen yhdysvaltalainen näyttelijä * Rob Shearer (s. 1976), kanadalainen jääkiekkoilija
Voitto Scharlin

Voitto Maurits Scharlin (31. elokuuta 1935 Rauma – 2. lokakuuta 2017 Kaarina) oli suomalainen yritysjohtaja ja kauppaneuvos (1990). Hän toimi vuosina 1990–1994 lihateollisuuskonserni LSO:n toimitusjohtajana. Scharlin kirjoitti ylioppilaaksi vuonna 1956 Lauttakylän yhteiskoulusta ja hakeutui opiskelemaan Turun Kauppakorkeakouluun. Valmistuttuaan ekonomiksi vuonna 1960 hänet palkattiin Lounais-Suomen Osuusteurastamoon (LSO), jonka palveluksessa hän teki koko 34-vuotisen työuransa. Alkuvuodet Scharlin toimi kaupallisen osaston eri päällikkötehtävissä ja sitten Lihalinjan johtajana. Nimitys LSO:n varatoimitusjohtajaksi vuonna 1977 laajensi vastuualueen käsittämään osuuskunnan teollisuuden ja markkinoinnin kokonaisuudessaan. LSO-konsernin toimitusjohtajaksi Voitto Scharlin nousi vuoden 1990 alussa. Hänen kaudelleen olivat ominaista voimakkaat saneerausvaiheet ja tuotannon keskittäminen, joilla konsernin tappiollinen tuloskehitys saatiin oikaistuksi. Tulosparannusta auttoi Kariniemi Oy:n siipikarjaliiketoiminnan osto ja sulauttaminen LSO:n omaan siipikarjateollisuuteen (Broilertalo Oy) vuonna 1993. Tuottajien liha-alan suuressa rakennejärjestelyssä vuonna 1991 Scharlin esikuntineen oli keskeinen toimija. Järjestelyssä lihaosuuskunnat purkivat omistamansa keskusliike Tuottajain Lihakeskuskunnan ja muodostivat sen teollisuudesta Helsingin Kauppiaat Oy:n, jonka LSO osti tuotantolaitoksineen ja tuotemerkkeineen. Kauppaneuvos Voitto Scharlin jäi keväällä 1994 ennenaikaiselle eläkkeelle LSO:sta (nykyinen HKScan Oyj). Aktiivityövuosien jälkeen hän toimi useita vuosia Kaarinan Rauvolassa sijaitsevassa perheyritys Bioferme Oy:ssä. Kymmenistä erilaisista luottamustehtävistä yrityksissä ja järjestöissä pitkäaikaisin oli Turun Seudun Osuuspankin hallintoneuvoston jäsenyys. Toimitusjohtaja Scharlin oli sotilasarvoltaan reservin kapteeni. ==Lähteet== * Turun Sanomat 14.10.2017: Voitto Maurits Scharlininin kuolinilmoitus. * Liisa Enkvist: LSO:ta pitkään johtanut Scharlin pelkää Turun lihatehtaan puolesta Turun Sanomat 30.8.2005, ts.fi. Viitattu 23.10.2017. * Puro, Laura ja Åberg, Veijo: Lihatalonpojat ja heidän yhtiönsä. LSO, HKScan ja liha-alan muutos. Porvoo 2012. ISBN 978-951-37-6368-8. Sivut 149–158, 160–167. * Tuottajain Lihakeskuskunta * Helsingin Kauppiaat === Viitteet === Luokka:Suomalaiset yritysjohtajat Luokka:Kauppaneuvokset Luokka:Vuonna 1935 syntyneet Luokka:Vuonna 2017 kuolleet
Anarkistan

__NOTOC__ Anarkistan on Juudas Iskariotin Suudelman toinen albumi, joka julkaistiin 16. huhtikuuta 2017 levymerkillä Art Safari. == Kappaleet == Kaikki kappaleet säveltänyt Antti Tuonela sekä sovittanut Juudas Iskariotin Suudelma. # # # # # # # # # # # # # == Kokoonpano == === Yhtye === * Antti Tuonela – huilu, haitari, tenorisaksofoni, piano * Tuomas Polo – sähkökitara, cümbüş * Ami Kajan – basso * Marko Karjalainen – rummut === Vierailevat muusikot === * Sini Palokangas – sopranosaksofoni (kappaleet 3, 4, 8 ja 9), laulu (kappale 13) * Antti Hermaja – pasuuna (kappaleet 1, 5, 11 ja 13) * Ville Mantere – trumpetti (kappaleet 5, 6 ja 8) == Lähteet == == Aiheesta muualla == *Anarkistan Discogs-sivustolla *Anarkistan Prog Archives -sivustolla Luokka:Vuoden 2017 albumit Luokka:Juudas Iskariotin Suudelman albumit
Hämähäkkikukat

Hämähäkkikukat (Cleome) on hämähäkkikukkakasvien (Cleomaceae) heimoon kuuluva kasvisuku. Sukuun kuuluu vähän yli 200 lajia ja se on heimonsa runsaslajisin suku. Suku Tarenaya, jota on pidetty toisinaan Cleome-suvun synonyyminä, tunnetaan myös nimellä hämähäkkikukat.Suomen Lajitietokeskus: Hämähäkkikukat – Tarenaya Viitattu 26.11.2020. == Lajeja == * Cleome angustifolia – kultasiipikukka * Cleome arabica * Cleome chelidonii * Cleome dendroidea * Cleome gynandra (syn. vihanneslukkikukka Gynandropsis gynandra) * Cleome hassleriana, syn. Tarenaya hassleriana – otahämähäkkikukka * Cleome isomeris * Cleome lutea – keltahämähäkkikukka * Cleome monophylla * Cleome rutidosperma * Cleome serrulata * Cleome spinosa * Cleome viscosa == Lähteet == == Aiheesta muualla == * Suomen Lajitietokeskus: Cleome * ITIS: Cleome * United States Department of Agriculture (USDA): Cleome * Flora of China: Cleome * Pherobase: Floral volatiles of Genus Cleome Luokka:Hämähäkkikukkakasvit
Franco Cavicchi

Francesco (Franco) Cavicchi (12. toukokuuta 1928 Pieve di Cento, Italia – 22. elokuuta 2018Boxe, è morto Franco Cavicchi: fu campione d'Europa dei pesi massimi ) oli italialainen nyrkkeilijä, jonka ammattilaisura kesti 1950-luvun alusta 1960-luvun alkuun. Ammattilaisten raskaansarjan Euroopan mestaruustittelin hän saavutti kesäkuussa 1955 voitolla saksalaisesta Heinz Neuhausista. Hän menetti tittelin syyskuussa 1956 ruotsalaiselle Ingemar Johanssonille. Cavicchi aloitti ammattilaisuransa lokakuussa 1952. Hän saavutti Italian raskaansarjan mestaruuden lokakuussa 1954 tyrmättyään Uber Bacilierin. Siihen mennessä Cavicchi oli otellut 20 kertaa ja voittanut niistä 17. Tappio oli tullut Münchenissä saksalaiselle Hugo Salfeldille. Kaksi ratkaisematonta oli tullut saksalaista Hans Friedrichiä vastaan. Cavicchin voittoisa ura jatkui kesäkuuhun 1955, jolloin hän kohtasi Bolognassa 60 000 katsojan läsnä ollessa saksalaisen Euroopan mestarin Heinz Neuhausin. Cavicchi voitti Neuhausin pistein ja oli näin uusi raskaansarjan Euroopan-mestari. Cavicchista toivottiin entisen italialaismestarin Primo Carneran seuraajaa. Cavicchi ja Neuhaus ottivat yhteen uudelleen Dortmundissa Neuhausin kotiareenalla syyskuussa 1955. Ottelu päättyi Neuhausin voittoon keskeytyksellä. Cavacchi säilytti kuitenkin mestaruutensa, sillä ottelu ei ollut vielä titteliottelu. Titteliottelu Cavicchin ja Neuhausin välillä uusittiin heinäkuussa 1956, jonka Cavacchi voitti tyrmäyksellä. Pian sen jälkeen syyskuussa 1956 vastaan tuli EM-titteliottelussa Bolognassa nouseva tähti, jolla oli vasta 14 voitokasta ottelua takanaan, Ruotsin Ingemar Johansson, joka italialaiskatsojien yllätykseksi kukisti hallitsevan mestarin Cavicchin tyrmäyksellä 13. erässä. Cavicchi jatkoi uraansa vielä helmikuuhun 1963. Hän säilytti Italian mestaruuden toukokuuhun 1962, jolloin hän hävisi Santo Amontille. Yli kymmenen vuotta kestäneellä ammattilaisurallaan Franco Cavicchi otteli kaikkiaan 89 ottelua, joista voitti 71, hävisi 14 ottelua ja neljä ottelua päättyi ratkaisemattomaan. ==Lähteet== Luokka:Italialaiset nyrkkeilijät Luokka:Vuonna 1928 syntyneet Luokka:Vuonna 2018 kuolleet
Seppo Myllyniemi

Seppo Myllyniemi (s. 25. lokakuuta 1937 Nakkila) on suomalainen filosofian tohtori, professori ja eläkkeellä oleva Hämeenlinnan maakunta-arkiston johtaja. Hän on julkaissut useita etenkin Baltian ja Hämeen historiaa käsitteleviä teoksia.Elias kirjailijat : Seppo MyllyniemiLounakirjailijat : Seppo Myllyniemi Myllyniemi työskenteli Hämeenlinnan maakunta-arkistossa noin kolmenkymmenen vuoden ajan. Hän toimi myös Tampereen yliopiston dosenttina. == Teoksia == * Die Neuordnung der Baltischen Länder 1941-1944 : zum nationalsozialistischen Inhalt der deutschen Besatzungspolitik, Helsingin yliopiston väitöskirja. Historiallisia tutkimuksia 90. Suomen historiallinen seura, Helsinki 1973 * Baltian kriisi 1938-1941. Otava 1977 * Die baltische Krise 1938-1941. Schriftenreihe der Vierteljahrshefte für Zeitgeschichte. Nr. 38. DVA 1979 * Suomi sodassa 1939-1945. Historiallinen kirjasto 20. Otava 1982 * Vihdin historia 1800-1918 : Vihti Venäjän vallan aikana. Vihdin kunta, Vihti 1990 * Hämeen suoja : vapaaehtoinen maanpuolustustyö Etelä-Hämeessä 1917-1944. Etelä-Hämeen suojeluskuntien historiatoimikunta, Hämeenlinna 1994 * Hämeen puolesta : Hämeen heimoliitto 1925-2002 teoksessa Kulta Häme ; toimittanut Jukka Peltovirta. Hämeen heimoliitto, Parola 2001 * Sodan monet kasvot : sisällissota Hämeessä 1918. Historiallinen arkisto 127. Suomalaisen Kirjallisuuden Seura, Helsinki 2007 == Toimitustöitä == * Arx Tavastica : Hämeenlinnan historiallisen seuran julkaisu 3 ; toimituskunta Pekka Lampinen ja Seppo Myllyniemi. Hämeenlinnan historiallinen seura, Hämeenlinna 1975 * Maakunta-arkistojen yleisluettelo 1, Hämeenlinnan maakunta-arkisto, Uudenmaan läänin paikalliset arkistot valtionarkistossa ; toim. Seppo Myllyniemi ja Jussi Kuusanmäki. Valtionarkisto, Helsinki 1985 * Hämeenlinnan triviaalikoulun oppilasmatrikkeli 1799-1841 ; uudelleen toimittanut Seppo Myllyniemi. Hämeenlinnan sukututkimusseuran julkaisuja 3. Hämeenlinna 2004 * Vapauden valli : näkökulmia Vapauden akateemisen liiton vaiheisiin 1950-68 ; toimittaneet Seppo Myllyniemi ja Jyrki Vesikansa. Vapauden akateemisen liiton julkaisu n:o 8. Helsinki 2010 == Palkinnot == * Historian ystäväin palkinto vuoden parhaasta historiateoksesta 1977 == Lähteet == Luokka:Suomalaiset historioitsijat Luokka:Suomalaiset tietokirjailijat Luokka:Suomalaiset professorin arvonimen saaneet Luokka:Vuonna 1937 syntyneet Luokka:Elävät henkilöt
Moringat

Moringat (Moringa) on moringakasvien (Moringaceae) heimoon kuuluva kasvisuku.Suomen Lajitietokeskus: Moringat – Moringa Viitattu 30.11.2020. Se on heimonsa ainut suku ja siihen kuuluu 13 lajia. Moringoja esiintyy Etelä- Aasiassa, kuten Intiassa ja Arabian niemimaassa, Madagaskarissa ja monissa Afrikan maissa.Plants of the World Online: Moringa Adans. Viitattu 22.1.2024. == Lajeja == * Moringa arborea * Moringa borziana * Moringa concanensis * Moringa drouhardii – madagaskarinmoringa * Moringa hildebrandtii * Moringa longituba * Moringa oleifera – ceyloninmoringa * Moringa ovalifolia * Moringa peregrina * Moringa pygmaea * Moringa rivae * Moringa ruspoliana * Moringa stenopetala – kenianmoringa == Lähteet == == Aiheesta muualla == * Kassu – Kasvien suomenkieliset nimet: Moringa (Moringa) * ITIS: Moringa Luokka:Moringakasvit
Romfordin rautatieasema

Romfordin rautatieasema on TfL Railin, National Railin ja London Overgroundin asema Haveringin kaupunkipiirissä Lontoossa. Se sijaitsee National Railin Great Eastern Main Linen ja TfL Railin (tulevan Crossrailin) varrella ja on lisäksi London Overgroundin Romford to Upminster Linen toinen pääteasema. Oyster-vyöhykkeellä 6 olevaa asemaa hallinnoi TfL Rail. Romfordin aseman avasi Eastern Counties Railway (ECR) 18. kesäkuuta 1839. Se tunnettiin noin vuosina 1887–1893 pidemmällä nimellä Romford for Hornchurch, Upminster and Corbet’s Tey, minkä jälkeen tarkenteista taas luovuttiin. ECR:n aseman lähelle avattiin 7. kesäkuuta 1893 London, Tilbury and Southend Railwayn (LTSR) asema, jonka nimi oli niin ikään Romford. Nämä kaksi asemaa yhdistettiin nykyiseksi kokonaisuudeksi 2. huhtikuuta 1934. Asemaa käytti noin 8,7 miljoonaa matkustajaa kaudella 2017–2018. Tiedosto:Romford railway station geograph-2223947.jpg|Laituri 1 vuonna 1950 Tiedosto:Romford station entrance 2015.JPG|Aseman sisäänkäynti == Lähteet == * === Viitteet === Luokka:Haveringin rakennukset ja rakennelmat Luokka:Lontoon rautatieliikennepaikat Luokka:Crossrailin asemat Luokka:London Overgroundin asemat
Tähtitertut

Tähtitertut eli tähtiresedat (Sesamoides) on resedakasvien (Resedaceae) heimoon kuuluva pieni kasvisuku. Sukuun kuuluu kuusi tai seitsemän lajia. == Lajeja == * Sesamoides clusii – ranskantähtiterttu * Sesamoides interrupta * Sesamoides minor * Sesamoides prostrata * Sesamoides purpurascens – espanjantähtiterttu * Sesamoides spathulifolia * Sesamoides suffruticosa == Lähteet == == Aiheesta muualla == * Finto: Kassu – Kasvien suomenkieliset nimet: Sesamoides * Suomen Lajitietokeskus: Tähtitertut – Sesamoides Luokka:Resedakasvit
Martti Julkunen

Martti Juhani Julkunen (2. kesäkuuta 1940 – 20. heinäkuuta 2015) oli suomalainen historiantutkija ja Turun yliopiston poliittisen historian dosentti.Veli-Matti Autio: Suomen Historiallisen Seuran matrikkeli 1875–2007, s. 72. Suomalaisen Kirjallisuuden Seura, Helsinki 2007. Hän toimi vuodesta 1989 Turun yliopiston yhteydessä toimineen Täydennyskoulutuskeskuksen johtajana. == Teoksia == * J. K. Paasikivi : Näkemyksiä valtiomiehestä hänen kirjastonsa valossa. Poliittisen historian laitos. Julkaisuja. C 5. Turku 1971 * Talvisodan kuva : ulkomaisten sotakirjeenvaihtajien kuvaukset Suomesta v. 1939–1940. Weilin + Göös, Helsinki 1975 (Julkusen väitöskirja, ilmestyi myös Turun yliopiston julkaisuna C 15) * Tutkimusopas ; kirj. Martti Julkunen ym. Julkaisuja / Turun yliopisto. Poliittisen historian laitos. C 10. Turku 1977 * Historian arkikäyttö ; kirj. Julkunen, Martti ja muita ; toim. Kari Immonen. Julkaisuja / Turun yliopisto. Historian laitos no 7. Turku 1980 * Perinteet ja realismi : Suomen puolustusvoimat saksalaisarvioissa 1930-luvulla. Poliittisen historian tutkimuksia / Turun yliopisto. D 1981,4. Turku 1981 * Information- work in Finland during the Second World War on the country's foreign relations. Poliittisen historian julkaisuja / Turun yliopisto. E 1984,3. Turku 1984 == Toimitustöitä == * Suomi ja muuttuva Eurooppa. Poliittisen historian laitos. Julkaisuja. C 1. Kirjayhtymä, Helsinki 1969 * VI suomalais- neuvostoliittolainen yhteiskuntahistorian symposiumi Turussa 22.–25.10.1980 ; toimituskunta Martti Julkunen, Sune Jungar, Arvo Kostiainen. Suomen ja Neuvostoliiton välinen tieteellis-teknillinen yhteistyökomitea – Turun historiallinen yhdistys, Helsinki – Turku 1982 == Palkinnot == * Historian ystäväin palkinto vuoden parhaasta historiateoksesta 1976 == Lähteet == Luokka:Suomalaiset historioitsijat Luokka:Vuonna 1940 syntyneet Luokka:Vuonna 2015 kuolleet
Kaprikset

Kaprikset (Capparis) on kapriskasvien (Capparaceae) heimoon kuuluva kasvisuku. Sukuun kuuluu ainakin 180 lajia, joista tunnetuin lienee elintarvikkeenakin käytettävä pyörökapris eli kapris (Capparis spinosa). == Lajeja == * Capparis baducca * Capparis fascicularis – kimppukapris * Capparis ferruginea * Capparis grandis * Capparis indica * Capparis ovata – soikkokapris * Capparis sepiaria * Capparis sicula (syn. C. spinosa var. canescens) – punakapris * Capparis siliquosa * Capparis spinosa – kapris eli pyörökapris * Capparis tomentosa – samettikapris * Capparis zeylanica == Lähteet == == Aiheesta muualla == *Suomen Lajitietokeskus: Kaprikset (Capparis) * Finto: Kassu – Kasvien suomenkieliset nimet: Capparis *ITIS: Capparis *United States Department of Agriculture (USDA): Capparis *Flora of China: Capparis *Pherobase: Floral volatiles of Genus Capparis *
The Cranberriesin diskografia

Tämä on irlantilaisen yhtyeen The Cranberriesin diskografia. == Studioalbumit == * Everybody Else Is Doing It, So Why Can’t We? (huhtikuu 1993) Britannia 1., Yhdysvallat 18. (maailmanlaajuisesti 7 600 000) * No Need to Argue (syyskuu 1994) Britannia 2., Yhdysvallat 6. (maailmanlaajuisesti 16 700 000) * To the Faithful Departed (huhtikuu 1996) Britannia 2., Yhdysvallat 4. (maailmanlaajuisesti 6 200 000) * Bury the Hatchet (huhtikuu 1999) Britannia 7., Yhdysvallat 13. (maailmanlaajuisesti 3 300 000) * Wake Up and Smell the Coffee (lokakuu 2001) Britannia 61., Yhdysvallat 46. (maailmanlaajuisesti 1 300 000) Eri yhdistelmät ja rajoitetut painokset yhteensä noin 1 800 000 * Roses (2012) * Something Else (2017) * In the End (2019) == Live == * Doors and Windows (1995) (multimedialevy) * In Concert at the BBC (1994) – rajoitettu Ison-Britannian julkaisu * In Concert: New Rock 94–44, levy 2 (1994) * Bualadh Bos – The Cranberries Live (2009) * Live 2010 (2011) * London 2012: Live at The Hammersmith Apollo (2013) == Kokoelmat == * Bury the Hatchet - The Complete Sessions (2000) – 26 kappaleen julkaisu * Stars – The Best of 1992–2002 (syyskuu 2002) – Britannia 20. * Treasure Box – The Complete Sessions 1992–1999 neljä remasteroitua albumia == Singlet == Julkaisuvuosi Julkaisuvuosi Kappale Albumi 1990 1990 ”Nothing Left At All” Nothing Left at All EP 1991 1991 ”Uncertain” Uncertain EP syyskuu 1992 ”Dreams” Everybody Else Is Doing It, So Why Can't We? helmikuu 1993 ”Linger” Everybody Else Is Doing It, So Why Can't We? tammikuu 1994 ”Linger” (Re-Issue) Everybody Else Is Doing It, So Why Can't We? huhtikuu 1994 ”Dreams” (Re-Issue) Everybody Else Is Doing It, So Why Can't We? syyskuu 1994 ”Zombie” No Need To Argue marraskuu 1994 ”Ode To My Family” No Need To Argue helmikuu 1995 ”I Can’t Be With You” No Need To Argue heinäkuu 1995 ”Ridiculous Thoughts” No Need To Argue huhtikuu 1996 ”Salvation” To the Faithful Departed heinäkuu 1996 ”Free to Decide” To the Faithful Departed lokakuu 1996 ”When You’re Gone” To the Faithful Departed 1997 1997 ”Hollywood” To the Faithful Departed marraskuu 1999 ”Promises” Bury The Hatchet kesäkuu 1999 ”Animal Instinct” Bury The Hatchet elokuu 1999 ”Just My Imagination” Bury The Hatchet marraskuu 2000 ”You And Me” Bury The Hatchet syyskuu 2001 ”Analyse” Wake Up and Smell the Coffee tammikuu 2002 ”Time Is Ticking Out” Wake Up and Smell the Coffee marraskuu 2002 ”This Is the Day” Wake Up and Smell the Coffee lokakuu 2002 ”Stars” Stars – The Best of 1992–2002 marraskuu 2011 ”Tomorrow” Roses 2012 2012 ”Raining in My Heart” Roses 2012 2012 ”Waiting in Walthamstow” Roses == Dvd-levyt ja videot == * The Cranberries Live (1994, VHS, LaserDisc, DVD) * Doors and Windows (1995. Rainbow CD-ROM) * Beneath The Skin – Live in Paris (2001, VHS, DVD) * Beneath The Skin – Live in Paris - 2 (2002, DVD) * Stars – The Best of 1992–2002 (2002, DVD) * 20th Century Masters Collection: The Cranberries (2005, DVD) * Gold Collection: The Videos (2007, DVD) == Aiheesta muualla == * Virallinen kotisivu Cranberriesin diskografia, The
Suomi–Ruotsi-maaottelu 2013

Suomi–Ruotsi-maaottelu 2013 oli 73. yleisurheilun Suomi–Ruotsi-maaottelu. == Tulokset == Maa Miesten pisteet Naisten pisteet 173 195 253 215 Luokka:Suomi–Ruotsi-maaottelu Luokka:Vuoden 2013 yleisurheilu Luokka:Tukholman urheilutapahtumat
John Neville, 1. Montagun markiisi

John Neville, 1. Montagun markiisi (s. 1428–1435 – k. 14. huhtikuuta 1471 Barnet, Hertfordshire) oli englantilainen aatelinen, joka tunnetaan parhaiten roolistaan ruusujen sodassa. Neville taisteli ruusujen sodassa aluksi Edward IV:n puolella Lancastereita vastaan, mistä hyvästä Edward palkitsi hänet vuonna 1464 Northumberlandin jaarlin arvonimellä. John Nevillen veli, Warwick kuninkaantekijänä tunnettu Richard Neville, oli ruusujen sodassa aluksi John Nevillen tavoin Edwardin puolella, mutta ryhtyi kesällä 1470 juonittelemaan tätä vastaan. John Neville ei halunnut lähteä mukaan veljensä juonitteluun, mutta Edward alkoi silti suhtautumaan häneen epäluuloisesti. Tämän vuoksi Edward otti Norhumberin jaarlin arvonimen pois Nevilleltä ja antoi hänelle sen tilalle Montagun markiisin tittelin, johon ei kuulunut lainkaan maa-alueita. John Neville liittyi lopulta kuningas Edwardin vastaiseen kapinaan mukaan syksyllä 1470 ja liittyi veljensä joukkoihin seuraavana vuonna. Kumpikin veljeksistä sai surmansa Barnetin taistelussa 14. huhtikuuta 1471. == Lähteet == Luokka:Vuonna 1471 kuolleet Luokka:Brittiläiset markiisit Luokka:1400-luvulla syntyneet
Naked Eyes

Naked Eyes on brittiläinen uuden aallon yhtye, joka nousi suosioon 1980-luvun alussa. Yhtyeen perustivat entiset koulukaverit Pete Byrne (laulu) ja Rob Fisher (koskettimet) Bathissa, Somersetissa, Englannissa vuonna 1981. Duon ensimmäinen studioalbumi Burning Bridges julkaistiin maaliskuussa 1983 ja Yhdysvalloissa kuukausi myöhemmin nimellä Naked Eyes. Albumin single ”Always Something There to Remind Me”, joka oli coverversio Burt Bacharachin ja Hal Davidin alkuperäisestä kappaleesta, menestyi niin Euroopassa kuin Pohjois- Amerikassakin, sijoittuen Yhdysvaltain Billboard Hot 100 -singlelistan 8. sijalle. Albumin kappaleesta ”Promises, Promises” tuli myös suuri hitti ja se sijoittui Billboard Hot 100 -singlelistan 11. sijalle, mutta Naked Eyesin seuraava albumi Fuel for the Fire ei enää menestynyt hyvin. Sen ainoa single ”(What) In the Name of Love” sijoittui Billboard Hot 100 -singlelistalla vain 39. sijalle. Yhtye hajosi pian tämän jälkeen, ja vuonna 1988 Fisheristä tuli popduon Climie Fisherin toinen osapuoli. Fisher kuoli 25. elokuuta 1999 vatsaleikkauksesta johtuneista komplikaatioista. ==Diskografia== ===Studioalbumit=== *Burning Bridges (1983) *Fuel for the Fire (1984) *Fumbling with the Covers (2007) *Disguise the Limit (2021) ===Kokoelma- albumit=== *The Best of Naked Eyes (1991) *Promises, Promises (The Very Best of Naked Eyes) (1994) *Naked Eyes / Spandau Ballet – Back 2 Back Hits (1998) *Everything and More (2002) ===Singlet=== * ”Always Something There to Remind Me” (1983) * ”Voices in My Head” (1983) * ”Promises, Promises” (1983) * ”When the Lights Go Out” (1983) * ”(What) in the Name of Love” (1984) ===Musiikkivideot=== * Always Something There to Remind Me (1982) * Promises, Promises (1983) * Voices in My Head (1983) * When the Lights Go Out (1983) * (What) in the Name of Love (1984) * Cry Baby Cry (2007) ==Lähteet== Luokka:Brittiläiset duot Luokka:Brittiläiset synthpop-yhtyeet Luokka:Brittiläiset uuden aallon yhtyeet
Sergei Solovjov

Sergei Aleksandrovitš Solovjov (, 25. elokuuta 1944 Vienan Kemi, Karjalais- suomalainen sosialistinen neuvostotasavalta – 13. joulukuuta 2021Умер кинорежиссёр Сергей Соловьёв ) oli venäläinen elokuvaohjaaja, -tuottaja, -käsikirjoittaja ja näyttelijä. Hänen tuotannosta valtaosa syntyi Neuvostoliiton aikana. Hänen tunnetuimpia elokuvaohjauksiaan olivat Sata lapsuuden jälkeistä päivää (1975, parhaan ohjauksen Hopeinen karhu Berliinin elokuvajuhlilla), Valkoisen yön sävelmät (1977), Villikyyhky (1986) sekä perestroikan vuosina tehty, Neuvostoliiton underground-rockmusiikkia julkisuuteen tuonut Assa (1987) ja sen kaksi jatko-osaa (1989 ja 2008). Solovjov opetti 1980-luvulla Moskovan elokuvakoulussa, ja monet hänen oppilaansa nousivat venäläisen elokuvan ”uuden aallon” kärkijoukkoon. Hän kuoli 13. joulukuuta 2021. ==Lähteet== ==Aiheesta muualla== * * Luokka:Venäläiset elokuvaohjaajat Luokka:Venäläiset näyttelijät Luokka:Neuvostoliittolaiset elokuvakäsikirjoittajat Luokka:Neuvostoliittolaiset elokuvaohjaajat Luokka:Neuvostoliittolaiset näyttelijät Luokka:Elokuvatuottajat Luokka:Vuonna 1944 syntyneet Luokka:Vuonna 2021 kuolleet
Musiikin tyylilaji

Musiikin tyylilaji on perinteinen luokka, joka pitää tiettyjen musiikkikappaleiden kuuluvan johonkin tietynlaiseen yhteiseen musiikilliseen perinteeseen. Musiikin tyylilaji ei ole sama asia kuin musiikkityyli, vaikka näitä termejä käytetäänkin keskenään vaihtokelpoisesti. ==Lähteet== == Aiheesta muualla == *
Dervissivaltio

Dervissivaltio (, ) oli dhulbahante-muslimivaltakunta 1900-luvun alussa. Valtion perusti uskonnollinen johtaja Ismail Mire ja Mohammad Abdille Hassan, joka kokosi somalijoukkoja läpi Afrikan sarven ja yhdisti heidät lojalisteiksi, dervisseiksi. Dervissivaltio oli kuuluisa islamilaisessa maailmassa sekä länsimaissa vastarinnastaan Britannian ja Italian imperiumeja vastaan. Dervissivaltio karkotti brittiläisen imperiumin neljän eri sotaretken tuloksena ja pakotti britit vetäytymään rannikkoalueelle.Encyclopedia of African History, s. 1406. Lähi-idässä ja Euroopassa saadun maineen vuoksi Dervissivaltiota pidettiin keskusvaltojen suurvaltojen Osmanien valtakunnan ja Saksan keisarikunnan liittolaisena. Dervissivaltio säilyi läpi ensimmäisen maailmansodan Afrikan ainoana itsenäisenä muslimivaltiona. Neljännesvuosisadan kestäneen vastarinnan jälkeen Britannia lopulta päihitti Dervissivaltion vuonna 1920. ==Lähteet== ==Aiheesta muualla== Luokka:Afrikan entiset valtiot Luokka:Somalian historia
Mongolian kansallinen yliopisto

Mongolian kansallinen yliopisto sijaitsee Mongolian pääkaupungissa Ulan Batorissa. Yliopisto on perustettu vuonna 1942. Yliopistossa on 8 eri tiedekuntaa. Nämä ovat muun muassa taiteen ja tieteen tiedekunta, sovelletun tieteen ja insinööritieteen tiedekunta, taloustieteen tiedekunta, lakitieteen tiedekunta ja kansainvälisten suhteiden ja yhteiskuntatieteiden tiedekunta. Opiskelijoita runsas 21100, joista alempaa korkeakoulututkintoa opiskeli noin 16 700, maisteritutkintoa lähes 3 000 ja tohtoritutkintoa vajaa 900. Kansainvälisiä opiskelijoita oli noin 500. ==Lähteet== ==Aiheesta muualla== * (num.edu.mn) Luokka:Ulan Bator Luokka:Korkeakoulut
Tuntematon Redux

Tuntematon Redux () on vuonna 2017 ensi-iltansa saanut suomalainen lyhytelokuva. Elokuva on saanut inspiraationsa Väinö Linnan romaanista Tuntematon sotilas. Sen on ohjannut Anssi Määttä ja käsikirjoittanut Antti Tuominen. Pääosissa esiintyvät Pihla Viitala, Mimosa Willamo ja Lauri Tilkanen. Lyhytelokuva on osa vuoden 2017 Night Visions -elokuvafestivaalin ohjelmistoa. ==Rooleissa== ==Lähteet== ==Aiheesta muualla== * Virallinen sivusto * Luokka:Vuoden 2017 suomalaiset elokuvat Luokka:Suomalaiset lyhytelokuvat Luokka:Väinö Linnan teoksiin perustuvat elokuvat Luokka:Suomalaiset romaaneihin perustuvat elokuvat Luokka:Tuntematon sotilas
Ketola (Sastamala)

Ketola on kylä Sastamalan kaupungissa Pirkanmaalla, aivan kaupungin keskustaajaman kupeessa, sen itäpuolella. Ketolan naapurikylät ovat Komerola, Leiniälä, Laukula, Varila ja Vehmaa. Ketola sijaitsee historiallisen Tyrvään ja Vesilahden välisen Narvantien varrella. Ketola on ollut iso ratsutila, joka jaettiin 1700-luvun lopulla Iso-Ketolaksi, Yli-Ketolaksi ja Ali-Ketolaksi. Ketolassa on ollut myös yksi Tyrvään seurakunnan pappiloista. Ketola on hiljainen maalaiskylä, joka on jäänyt valtatien 12 ja Tampereentien väliin. Kylän alue on pääasiassa peltomaata, jota halkoo Uitonoja. ==Lähteet== ==Aiheesta muualla== * Luokka:Tyrvään kylät
Syysmaksaruoho

Syysmaksaruoho eli komeamaksaruoho (Sedum spectabile) on koristekasvina käytettävä maksaruoholaji. Se kasvaa luontaisena Koreassa ja Kiinassa, sekä viljelykarkulaisena Japanissa. Komeamaksaruohoksi kutsutaan myös muita koristekasveina käytettäviä suurikokoisia, syyskesällä kukkivia maksaruoholajikkeita, erityisesti lajiketta Sedum ’Herbstfreude’. Nämä lajikkeet ovat syntyneet syysmaksaruohon, isomaksaruohon, japaninmaksaruohon sekä Sedum erythrostictum -lajin risteymistä. Syysmaksaruohon ja isomaksaruohon risteymästä käytetään nimeä tarhaisomaksaruoho (Sedum spectabile × telephium). Syysmaksaruoho on maksaruohoksi varsin isokokoinen ja voi kasvaa 25–60 senttimetriä korkeaksi. Sen lehdet ovat vaalean- tai harmaanvihreät ja kukinto laaja. Kukat ovat lajikkeesta riippuen valkoiset, pinkit tai liilat, ja komeamaksaruoho kukkii loppukesästä melko pitkälle syksyyn. Puutarhassa syysmaksaruoho sopii täydessä auringossa tai puolivarjossa olevalle kasvupaikalle. Maaperävaatimuksiltaan se on yleensä joustava ja menestyy multavassa, hiekkaisessa tai savisessa maassa sekä happamuudeltaan neutraalissa, hieman happamassa tai hieman emäksisessä maaperässä. == Lähteet == * Perennials.com: http://www.perennials.com/results.html?findplant=sedum+spectabile&searchbutton.x;=0&searchbutton.y;=0 === Viitteet === Luokka:Maksaruohot
Cesiumfluoridi

Cesiumfluoridi (CsF) on cesium- ja fluoridi-ionien muodostama epäorgaaninen ioniyhdiste. Yhdistettä voidaan käyttää muun muassa katalyyttinä, tuikeilmaisimissa ja erikoislasien valmistukseen. ==Ominaisuudet== Huoneenlämpötilassa cesiumfluoridi on väritöntä ja kiteistä ainetta. Yhdiste on erittäin hygroskooppista ja liukenee erittäin hyvin veteen ja vesiliuos on heikosti emäksinen. Tämän lisäksi se liukenee myös metanoliin. Cesiumfluoridin alkeiskoppi on kuutiollinen ja sen kiderakenne on samankaltainen natriumkloridin rakenteen kanssa.Gregory K. Friestad, Bruce P. Branchaud, Walter Navarrini & Maurizio Sansotera: Cesium Fluoride, e-EROS Encyclopedia of Reagents for Organic Synthesis, John Wiley & Sons, New York, 2007. Teoksen verkkoversio Viitattu 24.10.2017 ==Valmistus ja käyttö== Cesiumfluoridia valmistetaan cesiumhydroksidin tai -karbonaatin ja vetyfluoridiliuoksen välisellä reaktiolla. Tuote eristetään liuoksesta haihduttamalla vesi pois. :CsOH + HF → CsF + H2O :Cs2CO3 \+ 2 HF → 2 CsF + H2O + CO2 Cesiumfluoridia voidaan valmistaa muun muassa optisissa sovellutuksissa käytettävien erikoislasien valmistukseen. Yhdistettä voidaan myös käyttää tuikeilmaisimissa. Orgaanisen kemian synteeseissä yhdistettä voidaan käyttää katalyyttinä esteröinneissä, orgaanisten fluoriyhdisteiden valmistuksessa fluoraavana reagenssina ja silyylisuojaryhmiä poistavana reagenssina. ==Lähteet== Luokka:Cesiumyhdisteet Luokka:Fluoridit
Samura Kamara

Samura Mathew Wilson Kamara (s. 30. huhtikuuta 1951 Kamalo, Bombalin piirikunta, Brittiläinen Sierra Leone) on sierraleonelainen ekonomisti, joka toimi maansa ulkoministerinä vuosina 2012–2017. Hän oli All People’s Congress -puolueen presidenttiehdokas Sierra Leonen vuoden 2018 presidentinvaaleissa. Kamara on kristitty ja kuuluu etniseltä taustaltaan temneihin. ==Lähteet== Luokka:Elävät henkilöt Luokka:Sierraleonelaiset poliitikot Luokka:Vuonna 1963 syntyneet